《谢周侍郎送木瓜》
宋代·吕本中

染以猩猩血，缘以刺绣文。天生此硕果，似是百果君。

杯槃快先睹，便足张吾军。雅宜椽烛照，正合侑金尊。

环橙与大柑，其从盖如云。我病日已衰，故人时见存。

晨兴有奇事，此果蒙光分。开缄见珍异，坐使童仆奔。

把玩不去手，举室生清芬。所恨茅屋底，著此大不伦。

琼琚永不报，拙句聊相闻。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。